62019TJ0554_INF
Определение на Общия съд (девети състав) от 8 септември 2021 г. —Испания/Комисия
(Дело T‑554/19)
„Езиков режим — Обявление за конкурс на общо основание за назначаването на администратори в областите на конкурентното право, финансовото право, правото в областта на икономическия и паричен съюз, финансовите правила, приложими за бюджета на Съюза, и защитата на евромонетите срещу фалшифициране — Ограничаване на избора на втори език до избор между четири езика — Регламент № 1 — Член 1г, параграф 1, член 27 и член 28, буква е) от Правилника — Дискриминация, основана на езика — Интерес на службата — Пропорционалност“
1.
Европейски съюз — Езиков режим — Регламент № 1 — Приложно поле — Отношения между институциите и техните служители — Включване при липса на специални подзаконови разпоредби
(член 6 от Регламент № 1 на Съвета)
(вж. т. 27)
2.
Длъжностни лица — Конкурс — Провеждане на конкурс на общо основание — Езици за участие в изпитите — Ограничаване на избора на втория език — Дискриминация, основана на езика — Обосноваване с оглед на интереса на службата — Спазване на принципа на пропорционалност
(член 1 от Регламент № 1 на Съвета; член 1г, параграф 6 от Правилника за длъжностните лица)
(вж. т. 32—34)
3.
Длъжностни лица — Конкурс — Провеждане на конкурс на общо основание — Езици за участие в изпитите — Ограничаване на избора на втория език — Съдебен контрол — Обхват
(член 1г от Правилника за длъжностните лица)
(вж. т. 35—37)
4.
Длъжностни лица — Конкурс — Провеждане на конкурс на общо основание — Езици за кореспонденция между Европейската служба за подбор на персонала (EPSO) и кандидатите — Ограничаване — Допустимост — Мотивиране — Обосноваване с оглед на интереса на службата — Спазване на принципа на пропорционалност
(вж. т. 47—49)
5.
Длъжностни лица — Конкурс — Провеждане на конкурс на общо основание — Езици за участие в изпитите — Равно третиране — Изискване за конкретни езикови познания — Мотивиране — Обосноваване с оглед на интереса на службата — Спазване на принципа на пропорционалност
(член 27, първа алинея и член 28, буква е) от Правилника за длъжностните лица)
(вж. т. 64—71)
6.
Длъжностни лица — Конкурс — Провеждане на конкурс на общо основание — Езици за участие в изпитите — Ограничаване на избора на втория език — Дискриминация, основана на езика — Обосноваване с интереса на службата да се назначат незабавно оперативни лица — Недопустимост
(вж. т. 102—105, 122 и 123)
7.
Жалби на длъжностните лица — Отменително решение — Последици — Отмяна на обявления за конкурси на общо основание — Оправдани правни очаквания на избраните кандидати — Липса на оспорване на вече извършените назначения
(вж. т. 158)
Предмет
Искане на основание член 263 ДФЕС за отмяна на обявлението за конкурс на общо основание EPSO/AD/374/19 за съставяне на списък с резерви за бъдещи назначения в областите на конкурентното право, финансовото право, правото в областта на икономическия и паричен съюз, финансовите правила, приложими за бюджета на Европейския съюз, и защитата на евромонетите срещу фалшифициране (ОВ C 191 A, 2019 г., стр. 1)
Диспозитив
1)
Отменя обявлението за конкурс на общо основание EPSO/AD/374/19 за съставяне на списък с резерви за бъдещи назначения в областите на конкурентното право, финансовото право, правото в областта на икономическия и паричен съюз, финансовите правила, приложими за бюджета на Европейския съюз, и защитата на евромонетите срещу фалшифициране.
2)
Осъжда Европейската комисия да понесе направените от нея съдебни разноски, както и тези на Кралство Испания.